หลังจากรับเชื้อมาต้องใช้ระยะเวลานานแค่ไหนคะถึงจะตรวจเชื้อเจอ บางคนบอกว่านานถึง10ปีถึงจะเจอก็มีจริงมั้ยคะ พอดีไปตรวจเมื่อปีที่แล้วมาแล้วครั้งนึงแล้วไม่เจอ จำเป็นต้องไปตรวจเรื่อยๆจนครบ10ปีมั้ยถึงจะชัวร์ว่าไม่ได้ติดเชื้ออ่ะค่ะ เพราะสับสนกับบางคนที่บอกว่าเชื้อhivในบางคนใช้เวลาเป็นหลายๆปีถึงจะตรวจเจอ รบกวนหน่อยนะคะ
สวัสดีครับช่วงที่เชื้อ HIVจะเปลี่ยนจากผลลบมาเป็นบวก คือ ภายใน3เดือน หลังมีความเสี่ยงครับดังนั้น หลังการตรวจครั้งแรก ก็ตรวจอีกครั้งไปอีก 3 เดือน อีกครั้งเดียวก็เพียงพอแล้วครับ กล่าวคือ ถ้าผลครั้งที่สองเป็นลบอีก ก็คือไม่ติดเชื้อดังนั้น ในกรณีนี้ หากทิ้งช่วงมานาน 1 ปีแล้ว และไม่ได้มีโอกาสไปเสี่ยงติดเชื้ออีก ก็ควรไปตรวจอีกครั้งเดียวเพื่อเป็นยืนยันก็พอแล้วครับส่วนที่กล่าวว่า มีคนมารู้ตัวใน 10 ปีให้หลัง เป็นไปได้ว่า ผู้ป่วยอาจจะไม่เคยตรวจเลือดเลยก่อนหน้านั้น พอตรวจแล้ว ก็เพิ่งมาเจอเชื้อมากกว่าครับ หรือในช่วง 10 ปีนั้น อาจมีความเสี่ยงหลายครั้ง แต่ไม่ได้ตรวจเลือดทุกครั้ง จึงไม่รู้ตัว ก็เป็นไปได้ครับสรุปแล้ว ขอแนะนำให้ตรวจเลือดหาเชื้อ HIV ทุกครั้งที่มีความเสี่ยงต่อเชื้อ แล้วค่อยตรวจซ้ำในอีก 3 เดือนหลังจากการตรวจครั้งแรกครับ